बाद में बल्लेबाजी करने आए रविंद्र जडेजा और साहा अच्छा खेल रहे थे कि तभी श्रीलंकाई गेंदबाज सुरंगा लकमल भी बिना किसी को कुछ बताए मैदान से बाहर चले गए। जिसके बाद काफी ड्रामा हुआ। इस बीच भारतीय टीम के कोच रवि शास्त्री भी बीच मैदान पर आए। शास्त्री के अलावा श्रीलंकाई कोच और मैनेजमेंट भी मैदान पर आ गए। काफी देर अंपायरों से बात करने के बाद मैच शुरू किया गया लेकिन तब तक खबरें आईं कि श्रीलंका के पास फील्डिंग के लिए केवल 10 खिलाड़ी ही बचे हैं।